The Sixth Sense สื่อรักสัมผัสหัวใจ
The Sixth Sense สื่อรักสัมผัสหัวใจ เป็นชุดนวนิยายแนว วีรคติ-ตลก-จินตนิมิต ซึ่งประพันธ์โดย ณารา ร่มแก้ว ซ่อนกลิ่น เก้าแต้ม และ แพรณัฐ ซึ่งเป็นเป็นผู้ประพันธ์ชุดเดียวกับที่ประพันธ์นิยายชุด บ้านไร่ปลายฝัน เพียงแต่เพิ่ม เก้าแต้ม มาซึ่งประพันธ์ในเรื่อง มายาร้อยใจ และนอกจากนั้นยังเป็นนักเขียนชุดเดียวกับที่ประพันธ์นิยายชุด สุภาพบุรุษจุฑาเทพ อีกด้วย โดยนิยายชุด The Sixth Sense สื่อรักสัมผัสหัวใจ ประกอบด้วยหนังสือทั้งหมด 5 เล่มคือ ญาณสื่อรัก กับดักรักลวง เล่ห์บ่วงมนตรา มายาร้อยใจ และ เปลวไฟในสายลม ซึ่งตีพิมพ์ครั้งแรกเมื่อเดือน มีนาคม พ.ศ. 2553 โดยสำนักพิมพ์พิมพ์คำ
นิยายชุด The Sixth Sense สื่อรักสัมผัสหัวใจ เป็นนิยายที่กล่าวถึงผู้หญิง 5 คนที่มีความสามารถพิเศษที่เหนือธรรมชาติ ซึ่งก็คือสัมผัสที่หก โดยทั้ง 5 คนนั้นจะมีความสามารถต่างกันไปแล้วร่วมกันเปิดบริษัทที่ชื่อ "The Sixth Sense" ขึ้นมา โดยจุดประสงค์หลักของพวกเธอก็คือปลดปล่อยเหล่าวิญญาณที่มีห่วงให้ไปสู่สุขติ [1]
นิยายเรื่อง The Sixth Sense สื่อรักสัมผัสหัวใจ นั้น สถานีโทรทัศน์ไทยทีวีสีช่อง 3 ได้ซื้อลิขสิทธิ์ไปทำเป็นละครโครงการที่สองต่อจากเรื่อง บ้านไร่ปลายฝัน ในวาระครบรอบ 40 ปีของสถานี นอกจากนั้นยังได้เปิดรับสมัครคัดนางเอกใหม่สำหรับโครงการ The Sixth Sense สื่อรักสัมผัสหัวใจ โดยเฉพาะด้วย
นิยายชุด "The Sixth Sense สื่อรักสัมผัสหัวใจ" นั้นเป็นโครงการที่สองต่อจากนวนิยายชุด บ้านไร่ปลายฝัน ของสำนักพิมพ์พิมพ์คำ โดยโครงเรื่องนั้นจะเกี่ยวกับหญิงสาวทั้งห้าคนที่มีความสามารถพิเศษที่สามารถติดต่อกับภูตผีวิญญาณได้หรือที่เรียกว่า "สัมผัสที่หก" โดยนิยายนิยายชุด The Sixth Sense สื่อรักสัมผัสหัวใจ ได้ใช้นักเขียนชุดเดียวกับ นักเขียนชุดที่เขียนเรื่อง บ้านไร่ปลายฝัน เพียงแต่เพิ่มคุณ เก้าแต้ม มาในเรื่อง มายาร้อยใจ เท่านั้น
ในตอนแรกนั้นทางสำนักพิมพ์พิมพ์คำได้เสนอในการประชุมว่าการเขียนนิยายในชุดต่อไปจะใช้วรรณคดีเป็นหัวข้อหลักในการแต่ง แต่เนื่องจากขาดองค์ประกอบข้อมูล และองค์ประกอบหลายๆอย่างจึงทำให้หัวข้อนี้ตกไป จากนั้นคุณณาราได้เสนอให้นำเรื่องที่เกี่ยวกับสัมผัสพิเศษมาเป็นหัวข้อในการแต่งนิยายในชุดนี้ซึ่งทุกคนก็เห็นด้วย จึงทำให้เกิดโปรเจกต์นิยายชุด "The Sixth Sense สื่อรักสัมผัสหัวใจ" ขึ้นมา [2] โดยในแต่ละเรื่องนั้นทางกองบรรณาธิการนั้นได้มีการพานักเขียนลงไปชมสถานที่จริงเพื่อความสมบูรณ์ของเนื่อหา และความสมจริงของเนื่อเรื่อง
นิยายเรื่อง The Sixth Sense สื่อรักสัมผัสหัวใจ นั้นมีผู้ประพันธ์ทั้งหมดห้าคนคือ ณารา เขียนเรื่อง ญาณสื่อรัก ร่มแก้ว เขียนเรื่อง กับดักรักลวง ซ่อนกลิ่น เขียนเรื่อง เล่ห์บ่วงมนตรา เก้าแต้ม เขียนเรื่อง มายาร้อยใจ และแพรณัฐเขียนเรื่อง เปลวไฟในสายลม
ญาณิน ผู้มีญาณวิเศษสามารถสื่อสารกับวิญญาณได้ขณะอยู่ในสมาธิ จำต้องยื่นมือเข้าไปช่วยเหลือติณห์ หนุ่มฝรั่งที่ไม่เชื่อเรื่องผีเลยสักนิด เพราะเห็นวิญญาณผีตายโหงมากมายอยู่ในที่ดินที่เขาจะสร้างรีสอร์ทริมแม่น้ำ ที่สำคัญวิญญาณคุณหลวงพิชัยภักดีตาของชายหนุ่มปรากฏกายให้เธอเห็นและจ้างเธอด้วยทองคำจำนวนสิบแท่งเพื่ออยู่ช่วยหลานชายสร้างรีสอร์ทจนแล้วเสร็จ ทว่าที่ดินผืนงามนี้ไม่เข้าใครออกใคร มีคนวางแผนชั่วเพื่อฮุบที่ดินชายหนุ่ม งานนี้เขาและเธอจึงต้องฝ่าด่านสารพัดทั้งผีและคน
กรรณา ผู้สามารถได้ยินเสียงวิญญาณ ได้รับการว่าจ้างจากด็อกเตอร์แผนยุทธจอมเจ้าชู้ซึ่งถูกผีขี้หึงหลอกหลอน เสียงกรีดร้องด่าทอที่ได้ยินนั้น หญิงสาวเชื่อว่าเป็นของพิมอร ภรรยาที่ตายไปของผู้จ้าง ระหว่างนี้หญิงสาวได้เจอกับพงอินทร์ น้องชายของพิมอรที่สงสัยว่าเธอเป็นผู้หญิงคนใหม่ของพี่เขยและแม่บ้านซึ่งมีพฤติกรรมน่าสงสัย ทว่ายิ่งเข้าใกล้ความจริงมากเท่าไร ปมปริศนาก็ยิ่งขมวดแน่นขึ้นทุกที
สุคนธรส ผู้สามารถได้กลิ่นวิญญาณและสืบทอดวิชาไสยขาวมาจากหลวงปู่ของเธอ ตัดสินใจที่จะช่วยเสี่ยใหญ่เจ้าของตลาดสดหญิง-จำเริญที่กำลังถูกวิญญาณมุ่งร้าย ทว่ากลับเจอปัญหาเข้าเสียเองเมื่อคุณหญิงจะจับเธอแต่งงานกับบุตรชายเพราะเข้าใจผิดคิดว่าไตรรัตน์ทำมิดีมิร้ายจนเธอพลาดท่าเสียที หญิงสาวจะทำอย่างไรเมื่อต้องงัดวิชาคุณไสยที่เล่าเรียนออกมาใช้เพื่อช่วยเหลือชายหนุ่มที่มองว่าเธอมีพฤติกรรมไม่ต่างจากพวกสิบแปดมงกุฎและเธอต้องเจอกับผีเด็กอีกตัวที่บ้านไตรรัตน์ ซึ่งเป็นน้องสาวของไตรรัตน์ที่ชื่อว่า โบตั๋น
กรรัมภา ผู้สามารถใช้มือสัมผัสเพื่ออ่านความทรงจำจากวัตถุ ได้รับหน้าที่ช่วยเหลือปาร์คจุนจี ดาราลูกครึ่งไทย-เกาหลีที่เธอคลั่งไคล้ เขาถูกวิญญาณรังควานหลังจากพิมพ์พิลาศผู้เป็นย่าเสียชีวิตอย่างมีเงื่อนงำ จากความสามารถพิเศษที่ติดตัวมาแต่เกิดทำให้หญิงสาวสืบจนเข้าใกล้ความจริงและพบว่าเรื่องนี้มีเบื้องลึกเบื้องหลัง ในสายตาของปาร์คจุนจี กรรัมภาเป็นแค่แฟนคลับโรคจิตและคุณหนูแบรนด์เนมแต่งตัวเว่อร์ แต่เมื่อได้ใกล้ชิดกัน เจ้าชายแห่งโลกมายากลับมองเธอด้วยสายตาที่เปลี่ยนไป
เนตรสิตางศุ์ ผู้สามารถมองเห็นวิญญาณ ต้องรับหน้าที่ดูแลเคสใบหม่อน นักแสดงสาวที่ถูกฆาตกรรม ที่น่าหนักใจยิ่งกว่าคือข้อร้องขอของวิญญาณที่ต้องการหาตัวฆาตกรมาลงโทษ ยายน้องหนูผู้นุ่มนิ่มที่สุดในกลุ่มจึงต้องข้องเกี่ยวกับคดีฆาตกรรมอย่างไม่อาจหลีกเลี่ยง แถมยังไม่ทราบว่าเป็นโชคดีหรือโชคร้ายที่บังเอิญมีคุณหมอวรวรรธ คุณหมอนิติเวชหัวใจร็อกผู้มีวิญญาณตามเป็นพรวนมาคอยป้วนเปี้ยนให้หัวใจกระตุก สงสัยเคสนี้จะบานปลายเสียแล้วเพราะจำนวนผู้เข้าข่ายต้องสงสัยเพิ่มขึ้นทุกที่ ่
ญาณิน/ณิน/เจ๊จีจ้า สาวโบฮีเมียน เป็นพี่ใหญ่ในกลุ่ม สื่อสารกับวิญญาณโดยการเข้าญานสามารถเข้าญานได้อย่างรวดเร็วเพียงแค่หลับตา เป็นคนรักของติณห์ แต่ถูกมิรันตีแม่ของติณห์รังเกียจเพราะกลัวว่าจะมาแย่งสมบัติ กรรณา/กรรณ สาวหมวยสู้ชีวิต ลูกกตัญญู พูดน้อยต่อยหนัก ใจร้อน มีไอพอดเป็นอวัยวะที่ 33 เนื่องจากได้ยินเสียงของวิญญาณตลอดเวลา เป็นคนกล้าพูดกล้าทำจึงดูเหมือนเป็นคนปากร้ายเป็นคู่กัดกับ พงอินทร์ เพื่อนสมัยประถมแต่เนื่องจากพงอินทร์ชอบแกล้งกรรณาจึงไม่ชอบเขา สุคนธรส/รส แม่หมอประจำกลุ่ม ที่ได้กลิ่นอารมณ์ของวิญญาณ และเชี่ยวชาญด้านไสยเวทย์จึงเป็นคนที่ต้องออกสู้กับวิญญาณตลอด ได้แต่งงานเป็นคู่แรก โดยแต่งงานกับไตรรัตน์ ธรรมวัฒน์ แต่ถูกสามีเข้าใจว่าเป็นทอมเนื่องจากไม่ยอมมีอะไรกับเขาสักที กรรัมภา/แก้ม สาวคุณหนูไฮโซ ใส่ถุงมือไว้ตลอด เพราะถ้าเผลอไปสัมผัสสิ่งของหรือคนจะรับรู้ภาพความทรงจำของสิ่งนั้นได้ เป็นแฟนคลับตัวยงของปาร์คจุนจี โดนฤทธิ์ความเย็นชาของปาร์คจุนจีจนเปลี่ยนจากรักกลายเป็นเกลียด แต่ในที่สุดเธอก็ต้องรับเป็นผู้ดูแลเคสที่จุนจีขอความช่วยเหลือ เนตรสิตางศุ์/เนตร สาวอ่อนหวาน ร่าเริง ชอบทำอาหาร น้องเล็กของกลุ่ม ไข่ในหินของทุกคน เป็นคนขี้กลัว เพราะต้องเห็นวิญญาณน่ากลัวตลอด เป็นน้องสาวของผู้กองณัฐเดชและกำลังคบหาดูใจอยู่กับหมอวรวรรธ ร้อยตำรวจเอกณัฐเดช/ผู้กองณัฐ พี่ชายของเนตรสิตางศุ์ ดุ และห่วงน้องสาวมาก เป็นนายตำรวจหนุ่มที่เจอผีจนชาชิน ห่วงน้องสาว และล่วงรู้ความสามารถพิเศษของ 5 สาวเป็นอย่างดี เนื่องจากเป็นรุ่นพี่ที่มหาวิทยาลัยที่ 5 สาวเรียนจบ อรวรรณ/ป้าออ แม่บ้านประจำบริษัท The Sixth Sense เป็นคนที่แม่ของญาณินส่งให้มาดูแลญาณินและพวกเพื่อนๆของญาณินอีกสี่คน กุมาริกา/โกลเดนเบบี๋ กุมารทองที่หลวงลุงสุวิทย์ลุงของสุคนธรสเลี้ยงเอาไว้เพื่อให้เฝ้าดูวัด แต่หลังๆ สุคนธรสได้อัญเชิญมาช่วยงานที่บริษัท ส่วนชื่อ"โกลเดนเบบี๋" นั้นได้มาจากที่ญาณิน แปลว่า "กุมารทอง" เป็นภาษาอังกฤษให้ติณห์ฟัง
ติณห์ หนุ่มลูกครึ่งไทย-อเมริกา กลับมาเพื่อสร้างรีสอร์ตบนที่ดินของคุณตา กำลังคบอยู่กับญาณิน แต่ก่อนไม่เชื่อเรื่องไสยศาสตร์แต่พอได้เห็นกับตาจึงเชื่อ สามารถติดต่อสื่อสารกับวิญญาณคุณตาได้จึงไม่ยอมรื้อเรือนไทยตามที่มิรันตีต้องการ ทำให้แม่ของเขาไม่ชอบใจจึงพาลเกลียดญาณินไปด้วย พงอินทร์ ณ เวียงทับ/โจ้ หนุ่มหล่อมาดเซอร์ ทำงานเขียนสารคดีอยู่ในป่าเป็นเดือนๆ น้องชายของพิมอร และเป็นเพื่อนสมัยประถมของกรรณา พยายามรื้อคดีและหาตัวฆาตกรที่ฆ่าพี่สาว มีนิสัยชอบแหย่ ชอบแกล้งคนไปทั่ว เมื่อโตขึ้นก็ยังเป็นคนที่เพื่อนๆ ให้ความสนใจ แต่กรรณาไม่ชอบเขาเพราะอดีตที่โจ้ชอบแกล้งเธอเป็นประจำ แต่เมื่อถึงเวลางานทั้งสองจะปรองดองกันเป็นระยะๆ ไตรรัตน์ ธรรมวัฒน์/ไตรรัตน์ หนุ่มขี้เล่น เดิมเป็นเพลย์บอย ถึงขั้นเรียกได้ว่าเป็นเสือผู้หญิงเลยก็ว่าได้ แต่ได้แต่งงานกับสุคนธรสแล้วจึงกลายเป็นผู้ชายที่รักครอบครัวมาก เป็นคนปากร้าย ขี้เอะอะโวยวาย แต่เข้าใจคิดว่าสุคนธรสเป็นทอม ปาร์ค จุน จี/จุนจักร ดาราดังของเกาหลี ลูกครึ่งไทย-เกาหลี ร่างสูง คิ้วเข้ม หล่อแบบเซอร์ๆ พ่อเป็นคนไทย แม่เป็นคนเกาหลี ย้ายไปอยู่ที่เกาหลีตั้งแต่เด็กทั้งครอบครัว เพราะโดนย่าไล่ออกจากบ้าน แต่กลับโดนวิญญาณคุณย่าขอร้องแกมบังคับให้หาตัวฆาตกรที่ฆ่าตนเอง โดยมีกรรัมภาเป็นเจ้าของเคสคอยช่วยเหลือ นายแพทย์วรวรรธ/หมอวรวรรธ หมอนิติเวชของโรงพยาบาลตำรวจ อบอุ่น ขี้อาย เป็นหนุ่มขาร็อค พาหนะคู่ใจคือมอเตอร์ไซต์ฮาร์เล่ย์ กำลังคบอยู่กับ เนตรสิตางศุ์ น้องสาวของณัฐเดช โดยมีสุพิชชา ซึ่งปัจจุบันกลับไปเป็นแฟนณัฐเดชอีกครั้งตามมาสร้างปัญหาให้แตกแยกกัน
หลวงลุงสุวิทย์ เป็นลุงของสุคนธรส บวชเป็นพระอยู่วัดที่จังหวัดพระนครศรีอยุธยา หลวงพิชัยภักดี เป็นตาของติณห์ ที่ยังผูกพันอยู่กับบ้านเรือนไทยของตนเอง และพยายามขัดขวางมิรันตีไม่ให้รื้อเรือนไทย มิรันตี แม่ของติณห์ย้ายไปอยู่อเมริกาตั้งแต่วัยรุ่นและแต่งงานกับนักศึกษาไทยที่ไปเรียนต่อ อยู่ด้วยกันเกือบสิบปีก็หย่า แล้วแต่งงานใหม่กับพ่อม่ายชาวอเมริกัน กลับมาจากอเมริกาเพื่อทวงสิทธิ์ในทรัพย์สินของหลวงพิชัยภักดีผู้เป็นพ่อ ไม่เห็นด้วยที่ติณห์และญาณิณจะแต่งงานกันด้วยความไม่เหมาะสมกันทางฐานะทางการเงินและทางสังคม ขัดหูขัดตาไปทุกเรื่อง ไม่ชอบณาณินเพราะคิดว่าญาณินหวังสมบัติของลูกชายตน หมอผี สมคิด/ร้อบบี้ คิดส์ หมอผีที่คอยตามรังควานครอบครัวไตรรัตน์เพื่อทำการยึดที่ดินที่ตั้งตลาดหญิง-จำเริญ ถูกหลวงลุงจับล้างอาคม แต่หนีรอดจากการจับกุมจนปลอมตัวเป็นนักธุรกิจข้ามชาติที่สนใจจะเข้ามาร่วมลงทุนในรีสอร์ตของติณห์เพื่อล้างแค้นห้าสาวซิกซ์เซ้นส์ เบญจา เด็กสาวที่ถูกญาณินขับรถชนทำให้ความจำเสื่อม จึงมาอาศัยอยู่ที่บ้านของติณห์ เป็นคนที่เข้ากับแม่ของติณห์ได้เป็นอย่างดีจึงเป็นตัวแปรสำคัญในความรักของญาณินกับติณห์แต่แท้จริงเบญจาเป็นลูกสาวของหมอผีสมคิด แกล้งความจำเสื่อมตอนถูกรถชนเพื่อรอแก้แค้นให้กับพ่อ สุดท้ายเธอตกหลุมรักติณห์แต่แรกพบจนพยายามแย่งมาจากญาณิน แต่ถูกติณห์เกลี้ยกล่อมให้เธอทำใจยอมรับก่อนที่เธอจะสิ้นลมหายใจเพราะบาปกรรมที่เธอก่อไว้ ทนายสมชาติ ทนายประจำตระกูลของติณห์ มีพ่อเป็นคนสนิทของคุณหลวง ซื่อสัตย์กับคุณหลวงและติณห์ ภายหลังเป็นคนรักของอรวรรณ แต่ในเมื่อมิรันตีเข้ามามีส่วนร่วมกับการบริหารรีสอร์ต และเบญจาร่วมมือกับมิรันตีขัดขวางความรักของติณห์กับญาณิน ทำให้ความรักของทนายกับอรวรรณมีปัญหา เพราะทนายหลงเชื่อเบญจาและอยู่ภายใต้อำนาจของมิรันตี สุดท้ายทนายก็ถูกหมอผีสมคิดฆ่าปิดปาก ตาพุ่ม เป็นพ่อของทนายสมชาติ ยืนยันกับทุกคนว่าคุณหลวงฆ่าตัวตายหนีความผิด คม เป็นผู้ที่กุมความลับที่เกี่ยวกับคุณหลวงไว้ทั้งหมด นายเกิด เป็นมือซ้ายของคุณหลวง เป็นปู่ของกำนันพงษ์ แอบคบกับลำดวน ลำดวน เป็นภรรยาคนเล็กของคุณหลวง แอบคบกับนายเกิด นายสังข์ เป็นมือขวาของคุณหลวง สนิทกับคุณหลวงที่สุด ตายอย่างมีเงื่อนงำ กิติพงษ์ หรือ กำนันพงษ์ (ในเรื่องชื่อว่า นายพงษ์ พงศ์เลิศ) จอมขมังเวทย์สำนักเดียวกันหมอสมคิด ได้รับโทษเพราะคดีฉ้อโกง แต่เป็นผู้ช่วยของญาณินเพราะญาณินเคยช่วยชีวิตเอาไว้ ตอนโดนเจ้ากรรมนายเวรมาเอาวิชาอาคม ปิยะพันธ์ หรือ เสี่ยปิง เจ้าของลิเวอร์มูนรีสอร์ตคู่แข่งของติณห์ เปรม เป็นลูกชายของปิยะพันธ์ และเป็นพี่ชายของเพ็ญนภา มีนิสัยเหมือนพ่อ และเป็นคนชอบหาเรื่อง เพ็ญนภา หรือ เพนนี ลูกสาวของปิยะพันธ์ แอบหลงรักติณห์ ขี้หึง ไม่ชอบหน้าญาณิน เมื่อรักไม่สมหวัง จึงใช้วิธีสกปรกโดยอาศัยหมอผีสมคิดทำเสน่ห์ให้ติณห์หลงใหล ดร.แผนยุทธ ณ เวียงทับ นักธุรกิจหน้าธรรมดาแต่เสียงนุ่มสะท้านใจสาว อดีตเป็นผู้ช่วยทนายประจำตระกูล คุณย่าของพิมอรถูกใจและเชื่อว่าเขาไม่หล่อ ต้องไม่เจ้าชู้ เขาจึงกลายเป็นคนโปรดคุณย่า และแต่งงานกับพิมอรตามคำบัญชาของคุณย่า ภายหลังเริ่มออกลายเจ้าชู้ประตูดินทำให้พิมอรต้องช้ำใจ พิมอร ณ เวียงทับ พี่สาวของพงอินทร์ ภรรยาสาวสวยงามสง่าของดร.แผนยุทธ ประสบอุบัติเหตุทางรถยนต์จนเสียชีวิต พิมอรเป็นนักธุรกิจสาวเปิดร้านขายอัญมณีให้กับลูกค้าไฮโซในห้างสรรพสินค้าหรูกลางกรุง เติบโตขึ้นมาอย่างหลานสาวไข่ในหินของคุณย่าชอบทะเลาะกับแม่บ้านจารุณีที่โตขึ้นมาด้วยกัน แม่บ้านจารุณี คุณแม่บ้านประจำตระกูล ณ เวียงทับ จู้จี้ ระเบียบจัด สาวใหญ่อายุราว 40 ปี ใบหน้าเฉยชาราวรูปปั้นหิน แอบชอบก้องฟ้า จารุณีเป็นคนที่ปักใจเชื่อว่า ดร.แผนยุทธฆ่าพิมอรตาย ถึงภายนอกจะดูเย็นชาเจ้าระเบียบ แต่แม่บ้านก็แอบหวานแหววเพราะติดซีรีส์เกาหลี เป็นเพื่อนรักของพิมอร ก้องฟ้า หรือ ก๊อง น้องชายต่างมารดาของกรรณา เป็นที่หมายปองของสาวใหญ่อย่างแม่บ้านจารุณี ช่อเพชร อินนาวงศ์ อดีตเป็นเลขาของ ดร.แผนยุทร และเมียลับๆของดร.แผนยุทธ เป็นคนทะเยอทะยาน มักใหญ่ใฝ่สูง รักแรงโกรธแรง อารมณ์ร้อน ไม่ยอมใคร ปากจัดใจร้อน ไม่มีใครทราบสาเหตุของการหายตัวไปของเธอแต่เธอได้ตายและเป็นผีตามติดตัวดร.แผนยุทธ น้ำหนึ่ง พินทุวงศ์/พลอย อดีตเคย (เกือบ) เป็นแฟนกับพงอินทร์ ปัจจุบันเป็นได้ทำงานเป็นเลขาของดร.แผนยุทร น้ำหนึ่งเป็นน้องสาวของช่อเพชร (เดิมชื่อ พลอย) ที่ติดอยู่ในบ้านเพียงลำพังเธอมีสติไม่ค่อยดีจึงถูกเจ้าหน้าที่จากสถานสงเคราะฆ์นำตัวไปรักษาจนเธอกลับมามีสติที่เหมือนกับคนอื่น เธอคือฆาตกรตัวจริงที่ฆ่าพิมอรและช่อเพชร เสี่ยจำเริญ - คุณหญิง ธรรมวัฒน์ เจ้าของตลาดหญิง-จำเริญศรัทธาหมอสมคิด เชื่อเรื่องภูตผีวิญญาณ ถูกชะตากับสุคนธรสตั้งแต่แรกพบ เสาวภา/อี๊สาว น้องสาวของคุณหญิง ที่ดูแลอาม่าแทนคุณหญิง มีเรื่องระหองระแหงกับคุณหญิงเพราะเรื่องเสี่ยจำเริญ อาม่า เป็นแม่ของเสี่ยจำเริญ และเป็นย่าของไตรรัตน์ โบตั๋น ธรรมวัฒน์/โบตั๋น เด็กหญิงอายุประมาณ 6 ขวบ ที่ตายแล้ว แล้วเอาแต่อยู่ในห้องนอนตนเองตลอดเวลาไม่ไปไหนแต่ครั้งแรกที่เห็นสุคนธรสก็รู้สึกเกลียดเพราะเข้าใจผิดคิดว่าสุคนธรสจะมาแย่งความรักจากไตรรัตน์พี่ชายตัวเอง สาเหตุที่เธอไม่สามารถไปเกิดได้เพราะเธอต้องการมอบของขวัญทำมือให้ไตรรัตน์ในวันเกิดของเขา ซึ่งเป็นวันที่โบตั๋นประสบอุบัติเหตุเสียชีวิต หาญ-กล้า เป็นคนรับใช้ในสำนักของหมอผีสมคิด และเป็นบงการเผาตลาดหญิง-จำเริญ เคธี่ เป็นแฟนเก่าของไตรรัตน์ ถูกไตรรัตน์จับได้ว่านอกใจ ถึงเขาจะแต่งงานกับสุคนธรสแล้ว เธอก็คอยรบกวนครอบครัวไตรรัตน์เพื่อหวังทรัพย์สมบัติ ทิพย์ เป็นแม่ของเคธี่ แย่งพ่อของเคธี่มาจากเสาวภาด้วยการทำเสน่ห์ บ้าการพนัน โลภมาก อาจารย์คง อาจารย์ที่ทำคุณไสยที่โด่งดังในพระนครศรีอยุธยา ช่วยทำเสน่ห์ให้ทิพย์ กิตติ - โสฬส ศักดิ์นันท์ทวี เป็นพ่อแม่ของกรรัมภา พิมพ์พิลาศ ย่าของปาร์คจุนจี ไฮโซชื่อดัง เจ้าของอสังหาริมทรัพย์มากมาย อายุ 65 หลังจากสามีตาย ก็แต่งงานใหม่กับอติเทพ หนุ่มคราวลูกอายุห่างกัน 30 ปี ผ่านไปแค่ปีเดียว ตำรวจพบเธอเป็นศพอยู่ในเรือนกล้วยไม้ เมื่อตายแล้วก็ไม่ยอมไปเกิดเพราะยังแค้น แม้จะตายเป็นผีแต่ก็เป็นผีที่เอาแต่ใจตัวเองเหมือนตอนที่ยังมีชีวิต กำธร ลูกชายของพิมพ์พิลาศ ลุงของปาร์คจุนจี เสียชีวิตแบบมีเงื่อนงำ อติเทพ สามีหนุ่มของพิมพ์พิลาศ ทำดีต่อหน้าทุกคน แท้จริงแล้วเป็นคนโลภมาก ติดการพนัน ปาริฉัตร หรือ เป้ย ดาราสาวฝ่ายไทยที่จะได้เล่นละครคู่กับปาร์คจุนจี ภาพภายนอกเป็นสาวเรียบร้อย โก๊ะ มีอารมณ์ขัน แต่จริงๆ เป็นคนเจ้าชู้ เปลี่ยนแฟนบ่อย ทนายสมชาย ทนายประจำตระกูลของพิมพ์พิลาศ อรวี เลขาสาวของสมชาย มีนิสัยขี้กลัว ความจริงเธอมีความลับบางอย่างที่ทุกคนไม่รู้ คือ ลักลอบเล่นชู้กับอติเทพและยอมทำตามคำสั่งอติเทพทุกอย่างเพราะรัก ถึงแม้จะต้องฆ่าคนก็ตาม ลีจองกุ๊ก เลขาส่วนตัวของจุนจี คิมซองชู ดาราเกาหลีที่จะมาเล่นเป็นพระรองของปาร์คจุนจี หนุ่มหล่อมาดดี แต่เป็นคนเจ้าชู้ อิจฉาจุนจีที่ได้รับความนิยมมากกว่าเขาและบริษัทเอาใจใส่จุนจีมากกว่าเขา พยายามจีบกรรัมภาเพื่อแข่งกับปาร์คจุนจี และหาเรื่องใส่ความปาร์คจุนจีตลอด ชองอึน เป็นแฟนเก่าของจุนจี มนต์ลดา หรือ ใบหม่อน นางโชว์ที่เสียชีวิตขณะขึ้นแสดงโชว์ หมอรุทธ์ หมอศัลยกรรมมือหนึ่งในพัทยา ลาภ คนขับรถของหมอรุทธ์ แอบหลงรักวาโย ปาณัท เจ้าของคาสซานดราโชว์ คนรักของใบหม่อน คณิน หรือ ลูกข่าง ฝ่ายดูแลสถานที่และนักแสดงของคาสซานดราโชว์ ไวท์แองเจิ้ล (ในเรื่องใช้ชื่อมาริโอ้แล้วเป็นผู้ชาย) นักแสดงในแคสแซนดร้าโชว์ เป็นน้องฝาแฝดของดาร์คแฟรี่ (ในนิยายเป็นสาวประเภทสอง) ดาร์กแฟรี่ (ในเรื่องใช้ชื่อแองเจโล่แล้วเป็นผู้ชาย) นักแสดงในแคสแซนดร้าโชว์ เป็นพี่ฝาแฝดของไวท์แองเจิ้ล (ในนิยายเป็นสาวประเภทสอง) วาโย ภรรยาของหมอรุทธ์ เพื่อนสมัยเรียนของลาภ สุพิชชา/พีช เป็นคนรักของหมอวรวรรธ ในอดีตเคยเป็นแฟนเก่าของณัฐเดช จึงเป็นต้นเหตุทำให้ณัฐเดชเกลียดหมอวรวรรธเป็นต้นมา ภายหลังกลับมาคบกับผู้กองณัฐเดช คอยรังควานเนตรสิตางคุ์จนเป็นเหตุให้เนตรกับผู้กองมีปัญหากัน เพื่อหาทางรื้อฟื้นความสัมพันธ์กับหมอวรวรรธน์อย่างลับๆ มีอาการทางประสาทเพราะสูญเสียบิดา จึงใช้จุดนี้เรียกร้องความสนใจจากผู้กองณัฐเดชจนถึงขั้นจ้างสำนักเบญจาให้กำจัดเนตรสิตางคุ์ให้ออกไปจากชีวิตหมอวรวรรธน์ อรจิรา/ออนซ์ นักแสดงในแคสแซนดร้าโชว์ หลงรักปาณัท ทำให้วิญญาณใบหม่อนสงสัยว่าออนซ์เป็นคนฆ่าเธอ เจ้าที่ เจ้าที่ประจำบ้านซิกซ์เซ้นส์ ทำหน้าที่ปกป้องไม่ให้วิญญาณต่างๆ ติดตามเข้ามาในบริษัทได้
นิยายชุด The Sixth Sense สื่อรักสัมผัสหัวใจ ได้รับการสร้างเป็นละครโทรทัศน์โดยบริษัทชลลัมพี ออกอากาศทาง ช่อง 3 โดยรวมเป็นเรื่องเดียวแต่แบ่งเป็น 2 ซีซั่น (ซีซั่นแรก - ญาณสื่อรัก / เล่ห์บ่วงมนตรา / เปลวไฟในสายลม และซีซั่นสอง - กับดักรักลวง / มายาร้อยใจ) ออกอากาศทุกคืนวันศุกร์-อาทิตย์ เวลา 20:15 นาฬิกา เริ่มตอนแรกของภาคแรกวันเสาร์ที่ 1 กันยายน 2555 - วันอาทิตย์ที่ 14 ตุลาคม 2555 และเริ่มตอนแรกของซีซั่น 2 วันอาทิตย์ที่ 29 กันยายน 2556 - วันศุกร์ที่ 29 พฤศจิกายน 2556 และ ซีซั่น 1 เริ่มรีรันวันพุธที่ 21 พฤษภาคม 2557 - วันอังคารที่ 15 กรกฎาคม 2557 ออกอากาศทุกวันจันทร์-ศุกร์ เวลา 14:10 นาฬิกา
จิตตาภา แจ่มปฐม รับบทเป็น ญาณิน เวชณรงค์กุล (ณิน / เจ๊จีจ้า) หลุยส์ สก๊อต รับบทเป็น ติณห์ ณิชารีย์ โชคประจักษ์ชัด รับบทเป็น กรรณา เพียงมงคล (กรรณ) จรณ โสรัตน์ รับบทเป็น พงอินทร์ ณ เวียงทับ (โจ้) กมลเนตร เรืองศรี รับบทเป็น สุคนธรส ธรรมวัฒน์ (ยัยรส / รส) วรินทร ปัญหกาญจน์ รับบทเป็น ไตรรัตน์ ธรรมวัฒน์ (ไตวาย / ไตร) ตฤณญา มอร์สัน รับบทเป็น กรรัมภา ศักดิ์นันท์ทวี (แก้ม) รัฐภูมิ โตคงทรัพย์ รับบทเป็น ปาร์ค จุน-จี (จุลจักร) กฤษณ์สิรี สุขสวัสดิ์ รับบทเป็น เนตรสิตางศุ์ มาตรทองคำ (เนตร) ฐกฤต ตวันพงค์ รับบทเป็น หมอวรวรรธ (หมอวรรธ) สราวุธ มาตรทอง รับบทเป็น ร้อยตำรวจเอกณัฐเดช มาตรทองคำ (พี่ณัฐ) มยุริญ ผ่องผุดพันธ์ รับบทเป็น อรวรรณ (ป้าออ) ชาร์เลท วาศิตา แฮเมเนา รับบทเป็น กุมาริกา (โกลเด้นเบบี๋) / อรวี (ตอนเด็ก) อนันต์ บุนนาค รับบทเป็น คุณหลวงพิชัยภักดี / แกรนด์ ปา ทาริกา ธิดาทิตย์ รับบทเป็น พิมพ์พิลาศ อนุวัฒน์ นิวาตวงศ์ รับบทเป็น ดร.แผนยุทร ณ เวียงทับ นิโคล เทริโอ รับบทเป็น พิมอร ณ เวียงทับ ดารณีนุช โพธิปิติ รับบทเป็น แม่บ้านจารุณี รัชพล แย้มแสง รับบทเป็น ก้องฟ้า (ก๊อง) พรรษชล สุปรีย์ รับบทเป็น น้ำหนึ่ง พินทุวงศ์ (พิมพลอย อินนาวงศ์) / น้ำหนึ่ง วิรากานต์ เสณีตันติกุล รับบทเป็น ช่อเพชร อินนาวงศ์ นิธิชัย ยศอมรสุนทร รับบทเป็น ลี จอง-กุ๊ก (จองกุ๊ก) ธรรศภาคย์ ชี รับบทเป็น คิม ซอง-ซู (ซองซู) อภินันท์ ประเสริฐวัฒนกุล รับบทเป็น อติเทพ พริมรตา เดชอุดม รับบทเป็น ปาริฉัตร (เป้ย) ณิชชาพัณณ์ ชุณหะวงศ์วสุ รับบทเป็น อรวี (อร) สมมาตร ไพรหิรัญ รับบทเป็น ทนายสมชาย โชคชัย เจริญสุข รับบทเป็น ปาณัท รฐา โพธิ์งาม รับบทเป็น มนต์ลดา (ใบหม่อน) / วาโย เศรษฐินันท์ กนิกาจิรานันท์ รับบทเป็น อรจิรา เพ็ญเพ็ชร เพ็ญกุล รับบทเป็น หมอรุทธ์ สราวุฒิ พุ่มทอง รับบทเป็น ลาภ มอริส เค รับบทเป็น คณิน อัมราภัสร์ จุลกะเศียน รับบทเป็น สุพิชชา (พีช) นาตาลี เดวิส รับบทเป็น เคธี่ ประกาศิต โบสุวรรณ รับบทเป็น ทนายสมชาติ บอล เชิญยิ้ม รับบทเป็น เจ้าที่ บริษัท The Sixth Sense ศิณัชชัย คูสกุลธรรม รับบทเป็น เปรม โจโจ้ หลุยส์ ไมอ๊อคชิ รับบทเป็น มาริโอ้ ปีเตอร์ หลุยส์ ไมอ๊อคชิ รับบทเป็น แองเจโล่ อนุสรณ์ เดชะปัญญา รับบทเป็น เสี่ยจำเริญ ธรรมวัฒน์ (เสี่ยจำเริญ) ดวงตา ตุงคะมณี รับบทเป็น เจ๊หญิง ธรรมวัฒน์ (เจ๊หญิง) ธนากร โปษยานนท์ รับบทเป็น หมอผีสมคิด / ร้อบบี้ คิดส์ สินีนาฎ โพธิเวส รับบทเป็น อาม่า ทูน หิรัญทรัพย์ รับบทเป็น พ่อของสุคนธรส ชุดาภา จันทเขตต์ รับบทเป็น แม่ของสุคนธรส ดารัณ ฐิตะกวิน รับบทเป็น เสาวภา (อาอี๊) กรกฎ ธนภัทร รับบทเป็น กรกฎ สุปราณี เจริญผล รับบทเป็น แม่ทิพย์ ศานติ ศานติเวชกุล รับบทเป็น กำนันพงษ์ ธนายง ว่องตระกูล รับบทเป็น เสี่ยปิยะพันธ์ สิตางศุ์ ปุณภพ รับบทเป็น เพ็ญนภา/เพ็นนี จริยา แอนโฟเน่ รับบทเป็น มิรันตี (แม่ของติณห์) ชินารดี อนุพงษ์ภิชาติ รับบทเป็น โบตั๋น ธรรมวัฒน์ (โบตั๋น) ศิรินทร์ ปรีดียานนท์ รับบทเป็น เบญจา นภัสธนันท์ นิมจิรวัฒน์ รับบทเป็น กรรณา (ตอนเด็ก)
พลังที่ซ่อนอยู่ - กมลเนตร เรืองศรี , ตฤณญา มอร์สัน, กฤษณ์สิรี สุขสวัสดิ์ , วรินทร ปัญหกาญจน์ ฉันรู้ว่ายังมีเธอ - จิตตาภา แจ่มปฐม, ณิชารีย์ โชคประจักษ์ชัด, กมลเนตร เรืองศรี, ตฤณญา มอร์สัน, กฤษณ์สิรี สุขสวัสดิ์ ฝันนำทาง - จิตตาภา แจ่มปฐม, ณิชารีย์ โชคประจักษ์ชัด, กมลเนตร เรืองศรี, ตฤณญา มอร์สัน, กฤษณ์สิรี สุขสวัสดิ์ หวั่นไหว - จิตตาภา แจ่มปฐม รักแท้ไม่มีจริง - รฐา โพธิ์งาม
หูแว่ว - รัชพล แย้มแสง ล่องลอย - นิโคล เทริโอ ด้วยมือคู่นี้ - คารเมล พลังของหัวใจ - วรินทร ปัญหกาญจน์, จรณ โสรัตน์, รัฐภูมิ โตคงทรัพย์, ฐกฤต ตวันพงค์ , สราวุธ มาตรทอง ที่รักของฉันคนเดียว - ณัฐพนธ์ วงษ์สนิท ที่รักของฉันคนเดียว - รัฐภูมิ โตคงทรัพย์ Try - รัฐภูมิ โตคงทรัพย์ พลังที่ซ่อนอยู่ - กมลเนตร เรืองศรี, ตฤณญา มอร์สัน, กฤษณ์สิรี สุขสวัสดิ์, วรินทร ปัญหกาญจน์ ฉันรู้ว่ายังมีเธอ - จิตตาภา แจ่มปฐม, ณิชารีย์ โชคประจักษ์ชัด, กมลเนตร เรืองศรี, ตฤณญา มอร์สัน, กฤษณ์สิรี สุขสวัสดิ์ ฝันนำทาง - จิตตาภา แจ่มปฐม, ณิชารีย์ โชคประจักษ์ชัด, กมลเนตร เรืองศรี, ตฤณญา มอร์สัน, กฤษณ์สิรี สุขสวัสดิ์ หวั่นไหว - จิตตาภา แจ่มปฐม
หมวดหมู่:นวนิยายไทย หมวดหมู่:วรรณกรรมในปี พ.ศ. 2553